Die Grootrooibandsuikerbekkie (Cinnyris afer; sinoniem Nectarinia afra) is 'n algemene standvoël in Suid-Afrika. In Engels staan dit as die Greater Double-collared Sunbird bekend. Die voëls is 14 cm lank. Hulle het 'n helder glans-groen kop en bo-rug, met 'n blou streep onder groen gedeelte gevolg deur 'n groot helder glans-rooi bors aan die onderkant. Die res van die onderkant is bruin-grys met bruin vlerke. Hierdie spesie is groter as die Kleinrooibandsuikerbekkie, het 'n langer snawel en groter rooi band op die bors. Die vroulike suikerbekkie het 'n grys-bruin bokant en grys-geel onderkant. Fynbos, immergroen bos en rande van woude. Kom voor in die kus-gebiede van Suid-Afrika vanaf Kaapstad tot die Suid-kus en verder noord langs die Drakensberge tot in die noorde van die land. Daar is twee subspesies: C. a. saliens: in oostelike Suid-Afrika. C. a. afer: in suidelike Suid-Afrika. 'n Skerp Tjoet-tjoet-tjoet geluid. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name